LidanRubinov/Halacha-QA huggingface dataset:
שאלה: סוכה בפרגולה: יש לנו פרגולה בחצר, כיון שחמתה של הפרגולה מרובה מצילתה, כך שהפרגולה בלבד אינה סוכה כשרה, הרב הורה לנו כי אם מוסיפים סכך, כך שהסכך הכשר יהיה רוב והסכך הפסול (הקרשים של הפרגולה שקבועים במסמרים או בדבק) יהיה מיעוט ויתבטל בסכך הכשר, הסוכה כשרה. לכן שמנו על הפרגולה מחצלת-סכך לנצח. עכשיו, לאחר החג, עלה בדעתנו שלא להוריד את המחצלת, רק לפרוס עליה ניילון, להשאיר אותה כל השנה, וכך לא נצטרך לטרוח בערב סוכות הבא, רק נוריד את הניילון ותהיה לנו סוכה. האם סוכה כזו אכן כשרה?
תשובה: במסכת סוכה (דף ט ע"א) שנינו: "סוכה ישנה בית שמאי פוסלים ובית הלל מכשירים". ונפסק להלכה בשולחן ערוך (סימן תרלו): "סוכה ישנה דהיינו שעשאה קודם שיכנסו שלושים יום שלפני החג - כשרה. ובלבד שיחדש בה דבר עתה בגופה לשם החג. ואם עשאה לשם החג אפילו מתחילת השנה - כשרה בלא חידוש". בנדון דידן הסוכה נעשתה לשם החג, אלא שרוצה להשאירה לשנה הבאה, ולכן היא כשרה אפילו אם אינו מחדש בה דבר. וכל שכן באופן שמתכוין להוציא את הניילון ששם עליה לכסותה, שהוא חידוש גדול. מסקנה: כיון שהסוכה נבנתה לשם סוכת מצוה, היא כשרה אף לשאר שנים. ומותר לכם לכסות כעת את הסוכה בניילון וכדומה על מנת שלא תתקלקל בגשמים, או על מנת שאפשר יהיה לשבת תחתיה גם בחורף, ולהוציא את המכסה לקראת החג בשנה הבאה, והסוכה תהיה כשרה ללא פקפוק כלל. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: נשים בחג הסוכות: בחג סוכות הקרוב בע"ה אסע עם משפחתי לבית מלון באילת מערב החג ועד מוצ"ש. משפחתי לא דתית ואני כן. שאלותי הן: 1.האם עלי בתור אישה לקנות את ארבעת המינים לכבוד החג? הרי לא יהיה מי שיברך עליהם או יתיחס אליהם במשפחתי. 2.האם ארבעת המינים של הסוכה במלון פוטרים את משפחתי ואותי מקנייתם באופן פרטי? גמר חתימה טובה וחג שמח!
תשובה: אישה פטורה ממצות ארבעת המינים וממצות סוכה. חג שמח
שאלה: צחצוח שיניים בכיפור: האם ניתן לצחצח שיניים ללא בליעת מים בבוקר יום כיפור? הדבר מאוד יקל עליי וכנראה יחסוך לי בחילות הקאות במהלך היום. וגמר חתימה טובה!
תשובה: בס ד אני יודע שכבר לא רלוונטי אך למען ידע כללי, ניתן לצחצח אם בטוחים שלא ירד דם מהחניכים אך ללא מים וללא משחה.
שאלה: צום ביום כיפור: אני שלושה שבועות לאחר לידה. התינוקת ניזונה מהנקה בלבד ואני מאוד חוששת מהתמעטות סיום של החלב. יש לציין כי מדובר בתינוקת קטנה ששוקלת מעט מאוד לגילה וההנקה מאוד חשובה לה. ידוע לי שקיימת אפשרות של שתייה בשיעורין אך מצאתי דעות רבות בנוגע לזמן שצריך לחכות (ראיתי דעות שמתירות כל 9 דקות וגם דעות שמתירות כל 5 ו- 2 דקות). כיצד לנהוג?
תשובה: בס ד דעת הרב נבנצאל היא שמותר לשתות במקרה זה לשיעורין כל תשע דקות 45 מ מ. צום קל
שאלה: בן ישיבה: אני בן ישיבה האם עדיך בשמחת תורה אשב ואלמד או אעבור עם הישיבה בבתי כנסיות לשמח
תשובה: שעה אחת - תעבור עם הישיבה ותשמח, ובשאר הזמן תלמד תורה. ברכה והצלחה.
שאלה: בן ישיבה: האם זה ר שאלך לאשה שעוזרת לי בזיכרון וזה אולי יעזור לי ללמוד תורה וזה גורם לי בטול תורה
תשובה: מותר לאדם לקבל סיוע מאישה: פקידה בבנק, סוכנת ביטוח, עובדת סוציאלית, רופאה. דבר שנעשה באופן ענייני ולא מביא לקשר רגשי עמוק. אם יש לה משרד או קליניקה מסודרת ואין בעיות ייחוד - אתה יכול לקבל אצלה טיפול. בכל ענין לכתחילה עדיף איש.
שאלה: גר: האם גר צריך לאמר עלינו לשבח בגלל המילים שלא עשנו כגויי הארצות
תשובה: גר העביר עצמו להיות חלק מעם ישראל ולכן יכול לומר כל מה שאומר אדם מישראל בברכת  עלינו. אכן יש שאלה לגבי הברכה האישית: "שלא עשני גוי". גם בענין זה יש פוסקים שהגר יאמר כמו כל אדם מישראל. עיין
שאלה: הלכות לכיפור: לכבוד הרב, אני כעת בהריון בחודש שלישי. הרופא שמטפל בי אמר לי שבגלל סיבוכים בהריון קודם, ובשל דימומים בהריון הנוכחי והיותי חלשה. לא לצום מכיוון שאם אצום. עלולוה להגיע לבית חולים. מה עליי לעשות??
תשובה: עדיף להתיעץ עם רופא ירא שמים. אם אין לך אפשרות אז תעשי לפי קביעת הרופא הזה. אפשר לשתות ולא לשבור את הצום: שותים בכל פעם כמות קטנה (40 מ"ל) עושים הפסקה (9 דקות) בין שתיה לשתיה.
שאלה: תפילין: האם מותר לגזור רצועת תפילי יד כשהיא יותר מידי גדולה ומפריעה לי
תשובה: בס ד אם כבר השתמשת בהם מותר לקצר עם מספרים.
שאלה: ברכות ליום הכיפורים: איזו ברכה מברכים לפני יום הכיפורים, ואיזו לאחריו?
תשובה: אפשרות אחת: לפני יום הכיפורים מברכים זה את זה בחתימה טובה לאחר יום הכיפורים מברכים בגמר חתימה טובה. משום שעל פי המקובלים הגמר יהיה בהושענא רבה (הגמר הוא מעין אפשרות ערעור לפני בית דין של מעלה, כאשר ה  יראה את תשובתנו הכנה, ואת שמחתנו והידורנו במצוות החג: סוכה כהלכה,ארבעה מינים מהודרים, תפילות במנין, הלל ונענועים). אפשרות שניה: לפני יום הכיפורים מברכים זה את זה בחתימה טובה או בגמר חתימה טובה. אפשרות א: לאחר יום הכיפורים מברכים   תזכו לשנים רבות נעימות וטובות. (ברכה הלקוחה מהפיוט "אל נורא עלילה" שפותח את תפילת נעילה.) אפשרות ב: לאחר יום הכיפורים מברכים - תבושר במחילה, סליחה וכפרה (כך נוהגים בעדת התימנים, ומשום מקוריותה ויופיה אימצתי את הברכה.) הסבר: התפללנו שה  ימחל לנו, אנו מברכים זה את זה, שאכן יבשרו לנו שה  קיבל את בקשתנו. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: פרוביוטיק: לכבוד הרב במסגרת טיפול אנטיביוטי אינטנסיבי שקיבלתי מרופא העור שלי, המליץ לי הרופא לרכוש תוסף מזון בשם פרוביוטיק, שמיועד בין היתר להקל על תופעות הלוואי של השימוש באנטיביוטיקה. מדובר בכדורים לבליעה, כלומר אין בכדורים הללו טעם טוב או משהו בסגנון. על הקופסה ישנו הכיתוב: "כשר חלבי, בהשגחת רבנות מעלה אדומים (חשש חלב נכרי)". שאלתי: האם נטילת תוסף המזון נחשבת לאכילת מאכל חלב? ובמילים אחרות, האם יש להמתין 6 שעות בין אכילת ארוחה בשרית לבין נטילת תוסף המזון? אהוד
תשובה: בס ד אם הדבר ראוי למאכל יש להמתין לאחר אחרונה בשרית 6 שעות כפי מנהגך.
שאלה: יום כיפור: רציתי לשאול עד מתי מותר לאכול ביום שישי (ערב יום כיפור) ומתי יוצא הצום והאם מותר ללכת עם נעלי קרוקס לבית כנסת והאם הולכים לכל התפילות עם טלית?
תשובה: א. זמן האכילה ביום שישי תלוי במקום המגורים. בערך בשעה 18:15. הוא מסתיים בערך ב 19:25. ב. רבים מתירים ללכת עם נעלי קרוקס. ג. טלית - כל היום. וגמר חתימה טובה
שאלה: דחוף: יש לי סכום מסויים של מעשרות שאני צריכה לתת לצדקה בלי נדר, אך כרגע אין לי אותו, האם חובה לתת לפני יום כיפור? ב מראש.
תשובה: תזכי לשנים רבות נעימות וטובות השאלה כבר לא רלוונטית - בפעם נא לשאול בטלפון אם רוצים לקבל תשובה בזמן דוד לוי טל 098987548
שאלה: שאלות שונות: 1.האם זה חובה לא לאכול ולשתות 72 דק לפני תפילה? 2.האם אסור להתפלל כששומעים בת שרה? האם זה אסור גם כשהשיר בא ממכשיר (טלוויזיה, מחשב)? 3.האם זה חובה לאכול 3 ארוחות כול יום? 4.איך אני יכול לדעת שהפס הזה (ח) כי יפלא ממך דבר למשפט בין דם לדם בין דין לדין ובין נגע לנגע דברי ריבת בשעריך וקמת ועלית אל המקום אשר יבחר ידוד אלהיך בו: (ט) ובאת אל הכהנים הלוים ואל השפט אשר יהיה בימים ההם ודרשת והגידו לך את דבר המשפט: (י) ועשית על פי הדבר אשר יגידו לך מן המקום ההוא אשר יבחר ידוד ושמרת לעשות ככל אשר יורוך: (יא) על פי התורה אשר יורוך ועל המשפט אשר יאמרו לך תעשה לא תסור מן הדבר אשר יגידו לך ימין ושמאל: (יב) והאיש אשר יעשה בזדון לבלתי שמע אל הכהן העמד לשרת שם את ידוד אלהיך או אל השפט ומת האיש ההוא ובערת הרע מישראל: (יג) וכל העם ישמעו ויראו ולא יזידון עוד: מדבר על ח? 5.האם יש עוד פסוקים חוץ מזה שמדברים על ח? 6.האם ח יצרו חוקים חדשים או פירשו את החוקים ש-ד שם בתנ"ך? 7.כשאומרים שצריך להתוודות, מה הכוונה? מה צריך להגיד? 8."אנא בכוח" נגמר כשאומרים "ברוך שם כבוד מלכותו לעולם ועד" או כשאומרים את הפס של ליל שבת? בבקשה ענה לפי מנהג ספרד
תשובה: א. אכילה לפני התפילה: ההלכה אכן אוסרת לאכול קודם התפילה. עיקר הלכה זו נוגע לתפילת שחרית, ויש להקפיד על הלכה זו. ב. כאשר בת שרה   אין להתפלל שם. לגבי מכשיר   יש אוסרים ויש מתירים. נראה יותר להתיר. ג. אין חובה לאכול 3 סעודות, אלא בשבת. ד. בפסוק הזה כתוב במפורש כי מדובר על בית הדין היושב בירושלים במקום המקדש. כשחרב הבית, עמדו שתי אפשרויות בפני היהדות   או לומר שמעתה והלאה כל אחד יעשה מה שהוא רוצה, ובכך להביא למעשה לסיומה של היהדות, או לקבוע מעין "ממלאי מקום" לסנהדרין: בהתחלה   בית הדין שביבנה, ולאחר שהוא התמוטט הועברה ההנהגה לידי רבנים שונים. ה. לא הבנתי את השאלה. ו. חכמים עשו הרבה מאוד דברים: גם העבירו את התורה, גם פירשו אותה, גם יצרו חוקים חדשים. ז. להתוודות משמעו: לומר שעשית כך וכך, ואתה מתחרט על כך, ומקבל על עצמך שלא לשוב למעשה הרע. ח. לא הבנתי את השאלה האחרונה.
שאלה: יום כיפור בהריון עם אנטיביוטיקה: ב ה אני בהריון בשבוע 34. ההריון היה ועדיין מלווה במיגרנות חריפות. הרופאים רצו לאשפז אותי בעקבות הנ ל אך במקום זאת יצאתי לחופשת מחלה ארוכה ואני נמצאת במעקב של אחת לשבועיים אצל הרופאה ונוירולוג. היום, קיבלתי אנטיביוטיקה עקב דלקת גרון. הרופאה אמרה שמבחינתה גם ללא הדלקת אסור לי לצום ועם הדלקת אדרבה. שאלתי אותה לגבי דחיית תחילת לקיחת האנטיביוטיקה והיא התנגדה בתוקף ואמרה שזה עלול לסכן אותי ואת העובר. לגבי לקיחת התרופה ללא אוכל היא אמרה שזה מסכן את העובר. אשמח לשמוע את דעת הרב בעניין אם כן לשתות ולאכול אז כמה ומתי?
תשובה: להקשיב לדברי הרופאה לכל פרטיהם. יש יסוד רפואי משמעותי בדבריה. ובעזרת ד, לעבור את ההריון בשמחה, ללדת בשמחה. ובשנה הבאה - לצום. וגמר טוב
שאלה: צום ביום הכיפורים: יש לי תינוקת בת 3 שבועות. התינוקת ניזונה מהנקה בלבד ואני מאוד חוששת מהתמעטות סיום של החלב. יש לציין כי מדובר בתינוקת קטנה ששוקלת מעט לגילה. ידוע לי שקיימת אפשרות של שתייה בשיעורין אך מצאתי דעות רבות בנוגע לזמן שיש להמתין. כיצד לנהוג? והאם יש היתר גם לאכול?
תשובה: כיוון שזה המצב, וזה מצב מיוחד, את חייבת לדאוג לכך שהתינוקת תאכל כראוי. התחילי אפוא לשתות לשיעורים. כל כחמש דקות צד אחד של הפה. אם זה מספיק לך - מצוין. אם לא - השנה תשתי מלא, ובעתיד תצומי מלא. זו תהיה מצוות יום הכיפורים שלך. וגמר טוב
שאלה: פגם הברית: הרב,אני נואש. בערך מחופשת הלימודים הקודמת (תשע"ב) התחלתי להתמכר אני מנסה להתמודד אבל נופל כל פעם מחדש היו פעמים שאמרתי: יאללה עכשיו אני מפסיק! אבל אז פגמתי בברית עוד הפעם.התחלתי להתייאש אבל ניסיתי לתפוס את עצמי עוד הפעם, ולפני ראש השנה היה לי יחסית הרבה זמן שלא נפלתי ליצר והרגשית שמח לפני, כאילו אני בא מוכן למשפט שלי. ואז במוצאי שבת תשובה,ישר אחרי ראש השנה פגמתי בברית עוד הפעם, נהייתי מתוסכל ומייואש אבל כמו תמיד נסיתי איכשהו עוד הפעם לקום ולהמשיך במלחמה. והיום.יום לפני יום כיפור עוד הפעם פגמתי בברית!!:( אני מתחיל להתייאש לגמרי. חשבתי לעצמי ושאלתי את עצמי : למה שהקב"ה יחליט לדון אותי לחיים עם מה שאני עושה? מה אני שווה? אולי עדיף לי כבר להיות חילוני ולפחות אם אין לי עולם הבא אני אוכל להנות מהעולם הזה? אני אמות השנה?. בקיצור,אני לא יודע מה לעשות.
תשובה: ובשערי יום הכיפורים אתה יכול לספר לעצמך סיפור אחר. אתה מכור לזה. קשה. אתה רוצה להתגבר. אתה מנסה להתמודד. מידי פעם נופל. הייתה תקופה די ארוכה שהצלחת. עכשיו לא. אבל התקופה שהצלחת מלמדת שאתה מסוגל  את זה אתה מתכוון לנסות ולממש בשנה הבאה, ולהיות טוב יותר. ואתה נכנס ליום הכיפורים בתקווה כי הקב"ה יאפשר לך להיות בשנה טובה יותר ומוצלחת יותר וצדיקה יותר. ועל כן, אתה לא מיואש, אלא אופטימי. ולא זו בלבד, הנושא של שמירת הברית אינו הנושא היחיד הקיים בעולם האמונה, היושר, המידות הטובות, תלמוד התורה וכדו. ואתה יכול להתקדם בהם הרבה מאוד גם אם אתה בנתיים לא מצליח בפגם הברית. ואתה נכנס ליום הכיפורים בתקווה כי הקב"ה יאפשר לך להיות בשנה טובה יותר ומוצלחת יותר וצדיקה יותר. ועל כן, אתה לא מיואש, אלא אופטימי. האם זו לא מחשבה נכונה יותר?
שאלה: יום כיפור: לכבוד הרב, רציתי לדעת אם אפשר לשים וזלין לשפתיים יבשות ביום הכיפורים?
תשובה: לא. שימון הגוף הוא אחד מחמשת האיסורים של יום הכיפורים, הנקרא בלשון המשנה במסכת יומא "סיכה". גמר חתימה טובה.
שאלה: חולה דיכאון - יום כיפור: אני סובל מחרדות דיכאון וOCD אני מוכר כנכה בביטוח הלאומי. אני נמצא כרגע באפיזודה דיכאונית שמחלישה אותי והצום נראה לי כהר גדול שקשה לעבור אותו. מה עלי לעשות?
תשובה: נסה להתחיל לצום כרגיל. עדיף להישאר בבית, ולהימנע מללכת לבית הכנסת   אם הדבר יעזור. אפשר לקחת תרופות להרגעה, ואם צריך מים לוקחים מעט (עד 30 סמ"ק). מקווה שזה יועיל, אולם אם תגיע למצב בו אתה נופל לחרדה גמורה   ניתן לשתות כל 10 דקות לפחות הכמות הנ"ל, או לאכול כ 30 סמ"ק מזון מוצק. (קצת פחות מחצי פרוסה דקה, וכל אוכל אחר בנפח דומה). בריאות ושמחה.
שאלה: הלכה: האם יש לכבות מסגרת דיגיטלית בה ישנם תמונות נכדים אולי גם סרטים עליהם שרצים כל הזמן ללא קול בערב שבת במידה והיא מחוברת מערב שבת כמובן
תשובה: בס ד אין בעיה.
שאלה: לימוד תורה ותלמוד באקדמיה או בישיבה: לפני כשנה חזרתי בתשובה. והתחלתי ללמוד. בנתיים קראתי את התורה, ואני צופה בשיעורים בערוץ מאיר של מכון מאיר. וזה הלימוד שלי אני חייב לזרז את לימוד התורה והתלמוד. אני מחפש מסגרת לימודים אינטנסיבית, ולא ללמוד "באוויר". לצפות בשיעורים בערוץ מאיר זה נחמד אבל זה קצת לימודים באויר. אשמח אם תוכל לתת לי דעתך לגבי הלימודים באוניברסיטת בר אילן. יש שמה פקולטה לתלמוד. מאחר ויש לי תואר ראשון אני אוכל ללמוד לתואר שני. אני חושש, שלימודים בישיבה או בכולל עלולים להיות לא אינטרסיבים ולא יעילים מספיק, אני לא רוצה לימוד איטיים והתפלספויות. אלא לימוד יעיל ומסודר שהמטרה היא לצבור חוכמה. יחד עם זאת,אסור לי ללמוד מהר מידי כי אחרת אני אפרש את הדברים לא נכון.תחיל עם ספר התניא ובפרט פניני התניא שקבלתי המלצה חמה מחב"ד, ואני נוטה לאמץ את זה. אשמח לשמוע את דעתכם והיעוץ שלכם ללימוד תורה יעיל ומסודר. שנה טובה וגמר חתימה טובה.
תשובה: אתה מבקש לימוד יעיל ומסודר, אתה מעוניין לצבור חכמה. אתה רוצה לגדול בקודש, זו שאיפה נפלאה! אבל אוניברסיטה אינה מקום לגדול בקודש. אפילו לא ב- בר אילן. באוניברסיטה אין כל מחויבות כלפי הלימוד. העקרון האקדמי אומר שההשכלה היא ערך עצמי ואין לה שום קשר לעמדות האישיות של המלמד והלומד, זהו  החופש האקדמי. המלמד אסלאם באקדמיה לא מתחיב שהקוראן אמיתי, באותה מידה המלמד תנ"ך או תלמוד באקדמיה לא מחויב כלפיהם. כל הלימודים באקדמיה זהים וכפופים לביקורת נוקבת   לומדים את תורת אריסטו ואת תורת משה (רבנו) באותם כלים ובאותו יחס. ההפך הוא בישיבה: מי שלומד על נטילת ידיים מתחייב ליטול ידיים ומי שלומד הלכות שבת מתחייב לשמור שבת. בישיבה אתה לומד תורה עם רב שרואה בתורה את דבר ד! הרב מחויב כלפי התורה, לקיים אותה ולהיות דוגמה אישית עבורך, להיות מופת של מידות ומעשים טובים. הרב לא מבקש להשכיל אותך אלא להביא אותך לאהבת תורה ויראת שמים   מתוך האמונה והדבקות האישית שלו בערכים אלו. בבית המדרש אתה לומד תורה עם הרב שלך וגם מתפלל אתו. יותר מכך, בלימוד תורה אצל רבנים ראויים, אתה מבין שהעקר איננו צבירת החכמה אלא התגדלות במידות ובמעשים טובים, התעלות בקדושה. בשונה ממתמטיקה או היסטוריה - השגים תורניים לא נמדדים בידע, אלא בעשיה   "גדול הלימוד שמביא לידי מעשה". לכן אם אתה חפץ באמת לגדול בקודש, אתה צריך ללמוד ב- בית מדרש  (אם תחליט להיות סטודנט ב- בר אילן  יש שם בית מדרש הגון וראוי שהוא לא שייך למסגרת האקדמית של האוניברסיטה) לשקוע בתורה למספר שעות ביום, בהדרכה ובדוגמה אישית של רבנים טובים שידריכו אותך לגדול בתורה בדרך שתביא אותך להשגים הרוחניים והמעשיים הראויים לצעיר מאמין. אם אתה רוצה לגדול יותר ולזכות להיות תלמיד חכם עליך להחליט שמקומך בישיבה למספר שנים. אתה צודק ברצון שלך להחכים לא רק בתלמוד אלא גם בחסידות, בתנ"ך ובאמונה. בכל אלו לא לימודים אקדמיים יעניקו לך את הצמיחה הראויה אלא רק לימודים במסגרות תורניות. ובהצלחה!
שאלה: הנחת תפילין:! רציתי לשאול אותך מה לקרוא הבנחת תפילין אני מניח סגנון ספרדי וקרוא כל בוקר ברכות השחר, וידבר ה אל משה לאמר קדש לי כל בכור. ושמע ישראל וברכותיה. האם להמשיך ככה או לקרוא פרשיות אחרות? ואם כן אני צריך לקרוא גם תפילת 18?
תשובה: בס ד אני ממליץ לומר את מה שכתוב בסידור לאחר הנחת תפילין. בכל מקרה אין קשר בין מה שאומרים לאחר הנחת התפילין ושאר התפילה - פסוקי דזמרה, ברכות קריאת שמע ושמונה שאותם יש לומר ללא כל קשר למה שאמרת בזמן הנחת תפילין
שאלה: הלכות צום כיפור: אני אחרי שני צינטורים, שותה כדורים חיוניים לתפקוד הלב. מה ההלכה לגבי שתיית הכדורים ביום כיפור והצורך לאכילה כתנאי לשתיית הכדורים, היות והכדורים עלולים להזיק לקיבה?
תשובה: בס ד תוכל לשתות לשיעורין כל תשע דקות 45 מ מ. בנוגע לאכילה- כל תשע דרו. פחות מנפח של 35 סמ ק. למען צאת מספק אני ממליץ להכין פירה אח דבר בסגנון מאוד נוזלי וכך תצא מספק של מידה.
שאלה: סיכה-יום כיפור: הרב שרלו 1) האם מותר להתיז ספרי-גוף (סוג של דאורדורנט) על הגוף ביום כיפור, או שזה נחשב לסיכה? 2)האם מותר להתיז בושם על הגוף ביו"כ? 3) האם הדין שונה בשבת? גמר חתימה טובה ושנה טובה!
תשובה: א. התזת ספריי: יש צדדים לכאן ולכאן. למעשה: אם מדובר בהתזה כדי למנוע ריח רע הדבר דומה לרחיצה כדי להסיר לכלוך ויש להתיר  אם מדובר כדי להפיץ ריח טוב - להימנע. ב. כנ"ל. ג. בוודאי ששונה. בשבת הדבר מותר, והוא חלק מכבוד שבת.
שאלה: החזר.: לכבוד הרב! הטענתי רב קו והנהג החזיר לי עודף של 20 ש"ח יותר ושמתי לב לזה רק כשהגעתי לישיבה שלי מה אני אמור לעשות עם ה-20 ש"ח האלה?
תשובה: דומני שמצד מצוות השבת אבדה מקובל לרכוש כרטיסים בסכום הזה מבלי להשתמש בהם. אייל משה
שאלה: נעלי דמוי עור בכיפור: האם מותר ללבוש נעלי דמוי עור בכיפור
תשובה: אם היא נוחה ראוי להחמיר. נראה שאין לאסור משום מראית עין מפני שידוע שיש הרבה דמויי עור וממילא דעת הרבה פוסקים שאיסור נעילת הסנדל הוא מדרבנן ובאיסור דרבנן יש אומרים שאין לחוש למראית עין, אלא שאם הנעל נוחה הגם שבעבר נחלקו הפוסקים לגבי נעליים שאינן מעור, ורוב הפוסקים הורו להקל מכל מקום זה בתקופה שבה לא ידעו להכין נעליים טובות מחומרים שאינם מעור. אבל בדורות האחרונים למדו להכין נעליים וסנדלים טובים מחומרים שונים, ובדור האחרון רגילים רבים מאוד ללכת בהם. לפיכך, נראה למעשה שלפי כל שיטות הראשונים אסור ללכת בכל סוגי הנעליים והסנדלים שרגילים ללכת בהם בחוץ במקום שיש בו אבנים, גם אם אינם עשויים מעור. אבל מותר ללכת בנעלי בית מבד או בנעלי גומי פשוטות מאוד, שאין רגילים ללכת בהם בחוץ במקום שיש בו אבנים, מפני שמרגישים בהם את קושי הארץ. ואף שנראה ברור שכך הלכה, ויש לשער שתוך דור כבר לא יהיה מי שיתיר נעליים או סנדלים שאינם מעור, מכל מקום, מכיוון שיש עדיין מקילים אין למחות ביד מי שרוצים לסמוך עליהם. אייל משה
שאלה: צום יום הכיפורים בעת דלקת: יש לי כאבי בטן חזקים ואני לא ממש יודעת מה בדיוק הבעיה. לפני שבוע עשיתי בדיקה ויש לי חשד לדלקת בשתן או בכליות. יש לי גם איזושהי בעיה במעיים(לא חמורה)אבל גם היא גורמת לכאבים. אני ממש מתלבטת.אני לא רוצה לוותר על הצום בגלל זה. וכרגע לא יודעים ממש מהי הבעיה אז לא נראה לי שרופא יוכל להגיד לי מה אני יכולה לעשות.בגלל הכאבים אני נוטלת כדור לשיכוך כאבים ואני מפחדת שיהיו לי כאבים באמצע הצום ואני לא אוכל לעשות כלום. אני מיואשת!
תשובה: מותר לחולה שמצטער מחמת מחלתו לבלוע גלולות  לרפואתו, ובתנאי שאין בגלולות הללו טעם טוב, ויקפיד לבלוע אותן  בלא מים. ומי שאינו יכול לבלוע אותן בלא מים, יערב במים טיפת  סבון שתפגום מאוד את טעמם, ובעזרת מים אלו יבלע את  הגלולה. במידה ותרגישי כאבים חזקים תיגשי למרכז לרפואה דחופה ושם תקבלי הדרכה. אייל משה
שאלה: נעלי פלסטיק דומים לעור ביום כיפור: יש לי נעלים מפלסטיק דומים לעור מותר ללבוש אותם ביום כיפור
תשובה: אם רגילים לכת אתם ביום יום אסור ולמקל יש על מי לסמוך נראה שאין לאסור משום מראית עין מפני שידוע שיש הרבה דמויי עור וממילא דעת הרבה פוסקים שאיסור נעילת הסנדל הוא מדרבנן ובאיסור דרבנן יש אומרים שאין לחוש למראית עין, אבל אם הנעל נוחה הגם שבעבר נחלקו הפוסקים לגבי נעליים שאינן מעור, ורוב הפוסקים הורו להקל מכל מקום זה בתקופה שבה לא ידעו להכין נעליים טובות מחומרים שאינם מעור. אבל בדורות האחרונים למדו להכין נעליים וסנדלים טובים מחומרים שונים, ובדור האחרון רגילים רבים מאוד ללכת בהם. לפיכך, נראה למעשה שלפי כל שיטות הראשונים אסור ללכת בכל סוגי הנעליים והסנדלים שרגילים ללכת בהם בחוץ במקום שיש בו אבנים, גם אם אינם עשויים מעור. אבל מותר ללכת בנעלי בית מבד או בנעלי גומי פשוטות מאוד, שאין רגילים ללכת בהם בחוץ במקום שיש בו אבנים, מפני שמרגישים בהם את קושי הארץ. ואף שנראה ברור שכך הלכה, ויש לשער שתוך דור כבר לא יהיה מי שיתיר נעליים או סנדלים שאינם מעור, מכל מקום, מכיוון שיש עדיין מקילים אין למחות ביד מי שרוצים לסמוך עליהם. אייל משה
שאלה: התחלת תפילת כל נדרי: כמה זמן אחרי הדלקת נרות מתחילים להתפלל כל נדרי.? צריך להספיק להגיע לבית הכנסת.
תשובה: בהר ברכה מתחילים ב18:25- 18:30 אייל משה
שאלה: יום כיפור: אם מרחתי לק מלפני יום כיפור מותר לי להישאר איתו ביום כיפור,ב מראש וגמר חתימה טובה.
תשובה: כן. אייל משה
שאלה: או סי די: לאחרונה ממש התחלתי ליטול כדורים בגלל שכנרא יש לי או סי די.יש לי המון חששות בנוגע למצוות אבל חששי העקרי כרגע הוא מיום כיפור אני פוחדת מנדרים(בלי נדר) כי הרבה מחשבות בראש שיגעו אותי אז אמרתי אני מבטיחה שככה וככה כדי להיפטר מהן ממש הבטחתי ואני לא יודעת אם צריך לכך התרת נדרים וזה נחשב אני בלחץ א נוראי מיום כיפור ואני בוכה המון בבקשה עזור לי ב מראש וגמר חתימה טובה.
תשובה: מצטער שלא התפניתי להשיב עד כה. את פטורה לגמרי מכל ענין הנדרים. אין לך מה להיות מוטרדת מזה. על תתעסקי עם זה בכלל!!! להלן תשובה מפורטת יותר של הרב שרלו:
שאלה: יום כיפור: מותר לרסס מיי קרם על השיער בכיפור שמורכב מקרם לשיער ומים שחיברתי יחד, התערובת שהתקבלה מיימית, האם מותר לרסס ממנה על השיער ביום כיפור? וגמר חתימה טובה.
תשובה: ביום הכיפורים אסור לרחוץ אפילו מקצת הגוף, ואפילו להושיט אצבע אחת קטנה לתוך מים אסור ואם נוצרת לחות בשער בשיעור של "טופח על מנת להטפיח", (ללחלח את היד שתוכל ללחלח דבר אחר) - נראה שהדבר אסור(שו"ע תריג). אייל משה
שאלה: הפרש גילאים: כבוד הרב רציתי לברר האם יש איזשהו הלכה בנוגע להפרשי גילאים בין בני הזוג כשהאישה גדולה מהגבר. אני בן שבע עשרה וחודש והיא תשע עשרה וחמישה חודשים. האם יש מקור בהלכה שאוסר עלינו לצאת? (אשמח לראות מקורות אם כן) הקשר. כמה שישמע לכם לא אמין ומגוחך מיועד לחתונה. אך ההורים מתנגדים, האם יש לנהוג באופן מסויים? להמשיך את הקשר? לפרק אותו? מראש!
תשובה: הפרש הגילאים לא מעכב, אבל הגיל שלך אכן צעיר וכדאי להתחשב בדעת ההורים ולא להמשיך את הקשר. ולהלן ביאור בנושא זה מספר פניני הלכה משפחה מאת הרב אליעזר מלמד שליט"א ועיין עוד בספר באתר ישיבה אייל משה יחס הגילים בין בני הזוג בהקשר לגיל החתן והכלה, כתב השולחן ערוך (שו"ע אה"ע ב, ט) : "לא ישא בחור זקנה ולא זקן ילדה". כלומר, ברור שאם ישנו הבדל גילים בין החתן לכלה, אין זה מעכב, אלא רק במקרה שההבדל הוא גדול מאוד - אין להתחתן, לגבי חתן זקן וכלה צעירה, כתבו מפרשי השולחן ערוך, החלקת מחוקק והבית שמואל, שכל האיסור לחתנם הוא דווקא כאשר ההורים משדכים ואולי אף לוחצים במידה מסויימת, שאז סביר שאין כאן אהבה, והנישואין לא יעלו יפה, ויתכן אף שמצב זה יגרום לכלה הצעירה לזנות תחת בעלה הזקן, אך אם הכלה מעצמה נתרצתה להתחתן עם הזקן, הרי זה מותר, ואף ידוע על כמה תלמידי חכמים שנולדו מזוגות כאלו, והעיקר הוא שתשרה ביניהם אהבה אמיתית. עוד הוסיף בעניין זה בעל ערוך השולחן (אה"ע ב, ו), שאם רצונה של הכלה הצעירה להתחתן עם הזקן הוא מפני עושרו ולא מפני האהבה, אין ראוי שיתחתנו, כי בסופו של דבר נפשה תתרגל לעושר ותקוץ בבעלה. ובמקרה הפוך, שהחתן צעיר והכלה זקנה, והחתן מעוניין להתחתן, לכאורה היה נראה שצריך למחות בו שלא יתחתן, שהואיל והכלה זקנה לא יוולדו להם ילדים. אך מכל מקום מובא בתשובות הריב"ש שאף על פי שהחתן טועה ומבטל מצוות פריה ורביה, מכל מקום לא נהגו למחות בידו (שו"ע רמ"א אה"ע א, ג), לסיכום, אין מניעה מצד ההלכה להתחתן, כאשר הפרש הגילים הוא לא גדול מאוד, בין אם הכלה צעירה ובין אם היא מבוגרת. ואמנם כתב בספר שולחן העזר שרצוי שהחתן יהיה מבוגר מאשתו, אך לעומתו הורו כמה גדולים שאין שום מניעה לישא אשה אפילו כשהיא מבוגרת בכמה שנים מבעלה, וכן היו מקומות שנהגו שהכלה תהיה מבוגרת מהחתך. (עיין בספר הנישואין כהלכתם פרק ב, מ"ד).
שאלה: הפרש גילאים: כבוד הרב רציתי לברר האם יש איזשהו הלכה בנוגע להפרשי גילאים בין בני הזוג כשהאישה גדולה מהגבר. אני בן שבע עשרה וחודש והיא תשע עשרה וחמישה חודשים. האם יש מקור בהלכה שאוסר עלינו לצאת? (אשמח לראות מקורות אם כן) הקשר. כמה שישמע לכם לא אמין ומגוחך מיועד לחתונה. אך ההורים מתנגדים, האם יש לנהוג באופן מסויים? להמשיך את הקשר? לפרק אותו? מראש!
תשובה: השאלה הרגישה מתפצלת לשניים: מבחינה הלכתית או מכל בחינה אחרת - אין שום התייחסות חשובה להפרש הגילאים, ואין משמעות כלשהי לעובדה שהיא מבוגרת ממך בשנתיים. מבחינה משפחתית: אני לא מכיר כלל את המצב בו אתם חיים, את ההורים, אתכם וכדו  - ולכן לא יודע לומר לך מה לעשות במצב הזה. אני יכול לייעץ כי בשל העובדה שאתם עדיין צעירים מאוד והחתונה לא עומדת ברגע זה על הפרק - להתנהל ולנווט בעדינות בין שמירת הקשר ביניכם, ההתפתחות האישית של כל אחד מכם, הרצון של ההורים וכדו, ולראות לאן יתפתחו הדברים. אין צורך לקבל הכרעות דראמטיות עכשיו. האם אתם יכולים ללכת בדרך זו?
שאלה: פלאפון: ברשותי מכשיר טלפון שבו חנות משחקים ואפליקציות. חלק מהאפליקציות הללו עולים כסף וחלקם לא. בין כל המשחקים ישנה חנות אחרת שבה כל המשחקים הם בחינם. אני יודע שזה עצמו אסור אבל בגלל שהחנות נמצאת בחנות הרשמית של הטלפון יש למפעילים אפשרות להסיר את "הגניבה" הזו אבל הם המפעילים של החנות הרשמית לא פועלים כדי להסיר את החנות החינמית ולכן אני תוהה האם זה כדין של כזוטו של נהר ואז מותר? מצטער אם בלבלתי או סיבכתי אותך אבל אודה לך אם תעזור לי. ב מראש.
תשובה: לך הכלל הוא כזה מה ש 100  מותר וניתן לברר אז אפשר להוריד מה ש 99  מותר או שלא ניתן לקבל תשובה ברורה מבעל הדבר - אסור להוריד. בגזל אין 99  אלא צריך להיות   100. ההסבר של זוטו של נהר גם אם היה נכון אינו תופס יותר - היום ברוב מדינות המערב אזרח שנתפס בהורדה כזו צפוי לפחות ל 75000  קנס. זה סימן שהציבור לא מתייאש וגם מי שסבר כך בעבר לא יכול לטעון כך היום (או שאינו מכיר את המציאות) גם בארץ, בכל חתונה בעל השמחה עלול לקבל קנס גבוה אם התזמורת מנגנת שיר שיש עליו זכויות בלי לשלם. לא יעמוד לבעל השמחה טענה של  לא ידעתי  או  זוטו של.  בברכת תזכה לשנים רבות נעימות וטובות דוד לוי
שאלה: קיטל: גמר טוב, למה לובשים קיטל בראש השנה וביום כיפור גם אלה שלא מתפללים לפני העמוד ולא תוקעים בשופר?
תשובה: המנהג המקורי הוא ביום כיפור כדי להידמות למלאכים
שאלה: מיגרנה ביום כיפור: כבוד הרב, אני כבת 21 ומגיל 12 צמתי באופן קבוע את תשעה באב וכיפור. אני סובלת מאוד ממיגרנות קשות, כלומר- כאבי ראש. בכיפור האחרון השנה תקפה אותי ב 9 בבוקר מיגרנה קשה מאוד, הקאתי פעמיים מרוב כאב והחזקתי מעמד עד השעה 14:00 בצהריים. נסתי לנוח ולהתמודד אך ללא הצלחה ולבסוף נשברתי ולקחתי כדור להקלה בכאבי ראש אך ללא מים או אוכל (והמשכתי לצום עד הסוף). כעת, אני מרגישה נורא שכביכול פתחתי את הצום וה כביכול כועס. האם זה נקרא ששברתי את הצום? או במקרה הנ ל זה ר? חשוב לציין, שהכדור נלקח ללא מים או אוכל. אודה לתשובתך!
תשובה: זה נחשב צום גמור למהדרין!